## Odluka Ustavnog suda Republike Hrvatske broj U-III-482/1993. od 27. travnja 1994.

### NN 39/1994 (19.5.1994.), Odluka Ustavnog suda Republike Hrvatske broj U-III-482/1993. od 27. travnja 1994.

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić, predsjednik
Suda, te suci Zdravko Bartovćak, dr. Nikola Filipović, Ante Jelavić. mr.
Vojislav Kučeković, mr. Hrvoje Momčinović, Ivan Marijan Severinac i Mladen
Žuvela, odlučujući o ustavnoj tužbi Z. S. iz D., zastupanog po odvjetniku
R. B. iz D., na sjednici održanoj dana 27. travnja 1994. godine, donio
je ovu

## ODLUKU

1. Usvaja se ustavna tužba i ukidaju se: - presuda Upravnog suda Republike
Hrvatske broj: Us-1416/1993 od 23. rujna 1993. godine; - rješenje Ministarstva
unutarnjih poslova broj: 51101-43-UP/I-18374/2748/1-92 od 6. studenog 1992.
godine.

2. Predmet se vraća Ministarstvu unutarnjih poslova na ponovni postupak.

3. Ova će se odluka objaviti u "Narodnim novinama".

Obrazloženje

Podnositelj ustavne tužbe. Z. 5. iz D., traži zaštitu ustavnih prava
za koja smatra da su mu povrijeđena u postupku u kojem je njegov zahtjev
za primitak u hrvatsko državljanstvo odbijen rješenjem i presudom navedenom
u izreci ove odluke.

Navedenim rješenjem Ministarstva zahtjev Z. S. je odbijen temeljem članka
26. stavak 1 Zakona o hrvatskom državljanstvu ("Narodne novineč, broj
53/91, 28/92. 113/92). s tim da temeljem stavka 3. istog članka tog Zakona
nisu navedeni razlozi zbog kojih je zahtjev odbijen.

Presudom navedenom u izreci Upravni sud Republike Hrvatske je ocijenio
da je osporeno rješenje zakonito.

Ustavna tužba je osnovana. Odredbama članka 18. Ustava zajamčeno je
pravo na žalbu, odnosno drugu pravnu zaštitu, protiv pojedinačnih pravnih
akata donesenih u postupku prvog stupanja pred sudom ili drugim ovlaštenim
tijelom, odnosno odredbom članka 19, stavak 2. Ustava zajamčena je sudska
kontrola zakonitosti pojedinačnih akata upravnih vlasti i tijela koja imaju
javne ovlasti. Ova ustavna prava ne mogu se, učinkovito ostvariti ako nisu
poznati razlozi koji se pobijaju u žalbenom postupku ili u postupku druge
pravne zaštite, odnosno u postupku sudske kontrole zakonitosti pojedinačnih
akata. Osim toga, uskratom razloga za odbijanje zahtjeva krši se i ustavno
pravo jednakosti građana i stranaca pred sudovima i drugim državnim i inim
tijelima, koja imaju javne ovlasti, zajamčeno odredbama članka 26. Ustava.
Nedvojbeno je da su osobe, koje ne znaju razlog zbog kojih im je zahtjev
odbijen u nejednakom položaju prema osobi kojoj su ti razlozi poznati.
Polazeei od ovih stajališta Ustavni sud Republike Hrvatske, svojom odlukom,
objavljenom u "Narodnim novinama". broj 113/1993. od 21. prosinca
1993. godine, ukinuo je odredbu članka 26. stavak 3 Zakona o hrvatskom
državljanstvu prema kojoj, u obrazloženju rješenja o odbijanju zahtjeva
za stjecanje državljanstva, nisu morali biti navedeni razlozi za odbijanje
zahtjeva U skladu s iznijetim ustavna tužba je usvojena zbog povrede ustavnih
prava zajamčenih odredbama članaka 18, 19. i 26. Ustava, Ministarstvo unutarnjih
poslova dužno je ponovno provesti postupak u povodu zahtjeva podnositelja
ustavne tužbe za stjecanje hrvatskog državljanstva, a - u slučaju da taj
zahtjev ponovno odbije - dužno je navesti razloge zbog kojih je to učinjeno.
Donošenje ove odluke temelji se na odredbi članka 30. Ustavnog zakona o
Ustavnom sudu Republike Hrvatske ("Narodne novine", broj 13191),
a njezina objava na članku 20 stavak I. Ustavnog zakona.

Broj : U-III-482/1993.

Zagreb, 27. travnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Odluka, NN 39/1994-725